Nota Informativa – Página 2\n86/20 – CORONAVIRUS. CENTRES JUSTÍCIA JUVENIL (9)\n12 junio, 2020 by Jose Luis Perez Rodriguez\n12.06.2020 # 86/2020\nDARRERS CRITERIS REORGANITZATIUS\nLes reunions telemàtiques amb la DG d’Execució Penal a la Comunitat i Justícia Juvenil seran quinzenalment. Recordeu que podeu fer arribar les vostres aportacions, denuncies i suggeriments al correu agonzalezf@ccoo.cat per tal que les puguem plantejar en aquestes reunions.\nUs resumim tot seguit els temes tractats a la reunió del dijous 11/6/2020.\nEl resultat de les proves realitzades tant als/a les professionals com als/a les menors atesos esta sent favorable. Cap cas positiu en menors (va sortir un positiu al CE l'Alzina que va ser traslladat a la unitat COVID habilitada del CE l'Alzina i finalment al tornar a fer la prova va sortir negatiu).\nHan estat cridats 658 professionals per realitzar les proves (que són voluntàries) i manquen per fer les proves a aproximadament 1/3 dels/de les professionals que majoritàriament son del CE Can Llupià.\nEs prorroga 44 dies el període de gaudiment dels AP del 2020 (correspon als dies que els permisos van estar suspesos).\nTambé es prorroguen altres permisos si aquests han coincidint en període de suspensió, com per exemple el permís per matrimoni.\nPLA DE DESESCALADA.\nEl departament ens comunica que a partir de la fase 3, entre el 29 de juny i el 6 de juliol, s'establirà la presencialitat progressiva amb jornada normalitzada per a tots els col·lectius.\nAmb el canvi de les fases s'estan adaptant les restriccions marcades al pla d'acció\nREFORÇOS D'EDUCADORS/ES SOCIALS DE CE\nEl departament està establint el nombre de reforços que es prorrogaran als centres.\nActualment hi ha 77 educadors/es de reforç, amb contractació de 3 mesos. Inicialment estava pensada la contractació de 3 mesos + 3 mesos però ens comuniquen que aquesta prorroga de 3 mesos més no es farà, encara que estan valorant fer-la per un període inferior.\nMESTRES EDUCACIÓ I MESTRES TALLER\nLes activitats grupals es continuaran fent amb els menors de la mateixa unitat de convivència fins l’inici del nou curs escolar el 14 de setembre.\nEQUIPS DE MEDI OBERTS I SMAT\nCCOO vam presentar un escrit al departament on exposàvem la problemàtica en relació amb la manca de material de protecció al SMAT i de manca de neteja a les sales d'entrevistes dels EMO desprès de la realització de l'entrevista als/a les menors.\nLa DG ens comunica que s'han fet les comandes de tot el material i es farà la distribució per garantir que quan el personal s'incorpori es disposi de totes les mesures de seguretat que calgui. El servei de prevenció està fent l'avaluació de riscos específics COVID-19 de tots els llocs de treball.\nTambé ens comuniquen que si amb els espais actuals no es donen les condicions de seguretat, el departament buscarà alternatives d'altres equipaments d’organismes de l'Administració per garantir la seguretat.\n85/20 – GRUP DE SELECCIÓ I PROVISIÓ. SEGONA PART\n12.06.2020 # 85/2020\nUs resumim, tot seguit, els temes tractats a la reunió telemàtica d’avui del Grup de Treball de Selecció i Provisió, depenent de la Mesa Sectorial que complementa l’anterior reunió de la qual us vam informar en la nostra nota informativa 73/2020.\nA partir de l’1 de juny d’enguany s’ha aixecat la suspensió dels terminis administratius, per la qual cosa, la data de finalització de l’OOP17 és el 8 de juliol de 2020.\nAixò afecta directament la convocatòria del procés selectiu de 390 places del Cos Administratiu prevista a l’OOP17. L’Administració decideix unilateralment fer decaure aquesta convocatòria i incloure aquestes places en una futura Oferta d’Ocupació Pública que es publicarà aquest any, és a dir, aquest any no hi hauran oposicions al Cos Administratiu perquè l’Administració no les convocarà. A més a més, l’Administració vol sumar aquestes places a les 435 de l’oferta PESCO que preveuen convocar durant el segon semestre d’aquest any.\nEn canvi, pel que respecta la resta de processos pendents de l’OOP17 (Agents Rurals, Biblioteconomia, Arxivística i Advocacia), l’Administració ens comunica que els vol convocar el proper 17 de juny.\nOPOSICIONS. PROCESSOS EN CURS\nA l’Annex d’aquesta nota us hem elaborat un quadre amb la situació actual de tots els processos en curs. No obstant, us fem tot seguit alguns aclariments.\nPel que fa a la convocatòria de 312 places PESCO del Cos de Subalterns que es va convocar el passat 3 de març, la data de finalització de presentació de sol·licituds és el proper 17.06.2020. Aquesta convocatòria es compassarà en el temps amb la de Subalterns DIL per la qual cosa les proves no es preveuen fins el 2021.\nSobre la Promoció Interna especial al Cos Administratiu, de 375 places, l’Administració no ens dona data de publicació dels resultats del segon exercici encara que asseguren que serà abans o durant el mes de setembre d’enguany.\nPel que respecta al Cos Superior, l’Administració pensa publicar a finals d’aquest mes de juny o a principis de juliol les llistes provisionals d’admesos i exclosos i realitzar les proves durant el segon trimestre de l’any 2021.\nCCOO preguntem perquè ha de transcórrer tant de temps en els processos d'Enginyers Agrònoms i Inspectors de seguretat nuclear i protecció radiològica. Així mateix, CCOO també demanem més rapidesa pel que respecta al procés de Sotsinspectors d’Agents Rurals, atès que van fer les proves físiques al CAR el passat 10 de març i encara no es sap res... no es pot dilatar més en el temps aquest procés, l’Administració ens contesta que pensen fer l’avaluació de competències professionals a mitjans de juliol.\nFinalment, sobre la convocatòria de l’OOP2017 d’Educadors Socials, CCOO demanem que s’accelerin els terminis per convocar i resoldre el concurs de mèrits com a condició prèvia per valorar els mèrits, publicar el llistat definitiu i procedir als nomenaments.\nOPOSICIONS. PROCESSOS PREVISTOS\nCom ja us hem comentat anteriorment, l’Administració s’ha compromès a convocar els processos selectius de Biblioteconomia, Arxivística i Advocacia el proper 17 de juny i el d’Agents Rurals abans de finals de juny. Així mateix, durant el segon semestre d’aquest any tenen previst convocar el procés de 435 places d’Administratius PESCO.\nLa resta de processos PESCO es convocaran durant l’any 2021, sense dates concretes:\nEnginyeria tècnica agrícola (102 places PESCO)\nArquitectura (25 places PESCO)\nGestió (313 places PESCO)\nBiologia (28 places PESCO)\nEducació Social (255 places PESCO)\nEnginyeria de Telecomunicacions (3 places PESCO)\nAuxiliar (1.476 places PESCO)\nSubalterns exclusiu discapacitat intel·lectual (86 places PESCO)\nExecució Penal: Juristes (63 places PESCO)\nExecució Penal: Psicologia (75 places PESCO)\nExecució Penal: Treball social (120 places PESCO)\nExecució Penal: Educació Social (87 places PESCO)\nEnginyeria agrònoma (49 places) Llistes valoracions i adjudicacions: 3r trimestre 2020\nArxivística (100 places) Llistes provisionals admesos/exclosos: 10.06.2020\nBiblioteconomia (100 places aprox) Es convocarà durant el 3r trimestre de 2020\nAuxiliars (amb llocs de Mitja Jornada Educació) (4500 places aprox.) Es convocarà durant el 4rt trimestre de 2020\nArquitectura Es convocarà durant el 3r trimestre de 2020\nSubaltern Es convocarà durant el 4rt trimestre de 2020\nTreball social 2021\nEnginyeria de telecomunicacions 2021\nEnginyeria tècnica agrícola 2021\nEducació social 2021\n84/20 – DARP. HORES EXTRES ESCOLES AGRÀRIES\n8 junio, 2020 by Jose Luis Perez Rodriguez\n08.06.2020 # 84/2020\nCOMPENSACIÓ HORES EXTRES ESCOLES AGRÀRIES\nEls delegats de CCOO, reunits amb el Cap de Servei de Formació Agrària hem pogut arribat a un preacord pel que fa al gaudiment de les hores extraordinàries realitzades pel professorat que acompanyi alumnes en viatges, en territori nacional o estranger.\nEl Cap de Servei de Formació Agrària reconeix i valora molt positivament la feina feta per les Escoles Agràries en la mobilitat dels seus alumnes, ja sigui a l’estranger com en territori nacional. Així doncs, quan els/les professors/es acompanyin alumnes, es compensaran les hores extraordinàries festives i nocturnes en 1,75h per hora extra realitzada, tal i com diu al VIé Conveni de Personal Laboral. I les hores normals amb 1,5h per hora extra realitzada.\nA més, el Cap de Servei s’ha compromès amb CCOO, que es compensarà amb 10 hores per cada nit que es passi fora, amb responsabilitat d’alumnes a càrrec del professor/a.\nLa compensació dels serveis extraordinaris en hores lliures de servei, s’haurà de gaudir dins d’un termini màxim de 4 mesos comptadors des del mes de la realització efectiva de les hores extraordinàries. Esperem no es demori gaire la signatura entre el President del Comitè Intercentres i el Departament.\nTARRAGONA: Xavi Agut i Carlos Safont: csafontr@gencat.cat\n83/20 – TASF. REUNIÓ COMITÈ INTERCENTRES AMB REPRESENTANTS DEL DEPARTAMENT\n5 junio, 2020 by Jose Luis Perez Rodriguez\n05.06.2020 # 83/2020\nEl Comitè Intercentres de personal laboral i representants de Recursos Humans del Departament ens vam reunir ahir per tractar una sèrie de qüestions que us resumim.\nEl Departament ha estat contractant durant aquest període de pandèmia a molt personal amb contracte d’acumulació de tasques (un contracte de durada màxima de sis mesos). S’ha fet potser una mica d’abús d’aquesta figura i en aquest sentit hem demanat que les places es tornin a cobrir de la forma reglamentària, oferint la vacant a la persona que li pertoqui. Si no es pot cobrir la vacant, els reforços tindran continuïtat a efectes de cobertura de substitucions. Això també ha passat amb personal funcionari, malgrat no sigui competència del Comitè.\nRecordem que, des de l’1 de juny decau el permís per deures inexcusables i, per tant, el personal que no pugui reincorporar-se pel fet de ser personal vulnerable, haurà de passar a baixa per IT i tenir substitució com a tal.\nEl Comitè demanem que tothom que hagi fet substitucions durant aquest període de pandèmia s’inclogui d’ofici a la borsa de treball. Com es resoldran els casos d’aquell personal contractat de forma excepcional durant aquest període i que no complexi els requisits legals?\nTambé demanem reunió amb la DGAIA per saber com quedarà a partir d’ara el tema de personal dels centres, reforços, etc., ja que amb la “nova normalitat” es requerirà més personal per garantir un bon funcionament. CCOO volem deixar clar que això no és matèria de personal laboral solament. Per tant, cal convocar a les seccions sindicals i no només al Comitè.\nCIRCULAR DE VACANCES\nEl Comitè demanem que es flexibilitzin els períodes de vacances ja que el personal durant aquest temps no ha pogut fer ni vacances ni APs. Per tant, seria lògic una flexibilitat per a facilitar la conciliació i les necessitats personals. Pel que fa a la DGACC, el Comitè no volem que s’obligui el personal a fer la totalitat de les vacances quan es tanqui un equipament, ja que fins ara es deixava fer una setmana fora d’aquest període de tancament.\nEl Departament ens diu que estudiarà la possibilitat de poder realitzar un 25% de les vacances fora del període establert (1 juny-30 setembre en laborals o 1 de juliol-30 setembre en funcionaris).\nBASES CONVOCATÒRIA AUXILIARS\nL’1 de juny es van activar els terminis administratius. La convocatòria comença a caminar encara que no s’ha resolt el concurs de trasllats i promoció interna i no se sap quan podrà estar resolt.\nEl Comitè hem demanat allargar al màxim la data de realització de les proves ja que el personal no està ni físicament ni mental en condicions de preparar una oposició a curt termini. Sembla que hi ha bona disposició per part del Departament i esperem que les proves no comencin abans de setembre de 2021. I demanem que les proves (la general i l’específica) no siguin eliminatòries i es busqui alguna fórmula alternativa. També demanem que a l’examen tipus test no descomptin les preguntes fallades.\nCCOO ens hem quedat sols demanant que es pugui triar entre més d’un cas pràctic per tal de facilitar al personal l’elecció del que més pugui dominar. També es demana una guia d’estudi per tal d’orientar a l’hora d’estudiar com ja es va fer Funció Pública amb la convocatòria del personal DIL. Mirant pel nostre personal també hem demanat que els serveis prestats del personal que ha treballat al Departament tingui més pes, ja que el personal de fora pot fer tasques assimilables però no idèntiques a les que es realitzen.\nCreiem que, ja que Funció Pública no va acceptar a la CIVE, la proposta de CCOO que les categories dels grups E i D poguessin anar per concurs de mèrits perquè el Conveni ho permet, cal facilitar (això si, dins la legalitat) al màxim , la continuïtat d’aquests treballadors i treballadores.\nALTRES TEMES DE PERSONAL LABORAL:\nJubilacions parcials: el Departament diu que les ha continuat gestionant i les que ha aturat ha estat perquè el centre del treballador/a afecta/da estava tancat durant la pandèmia o per problemes de contractació durant aquest període.\nHores extres: s’estan autoritzant en general per pagar, el problema és el personal que ha fet més de les 80 hores màximes reglamentàries que no saben com solucionar-ho. Pel que fa a les hores a compensar i que repetidament hem demanat la relació, el Departament ens comunica que no té les dades.\nTEMA QUE AFECTA TAMBÉ A PERSONAL FUNCIONARI: el gaudiment JA dels AP\nMalgrat no ser competència exclusiva del Comitè, es toca el tema de les denegacions d’AP que ha fet el Departament, incomplint la Instrucció 5/2020 de Funció Pública. CCOO vam enviar queixa via correu electrònic, tant a RRHH com a la DGAIA ja fa dies per a recordar el compliment de la seva pròpia normativa. Això no és negociable. Ni amb Comitè ni amb ningú. És de compliment. El Departament ha rectificat i reconeix que ja es poden gaudir.\nNomés faltaria!!! La Instrucció 5/2020 de 24 de maig, deixa molt clar en el punt 11.b) que els AP ja es poden demanar des d’aquell dia, així com també queda recollit al Pla de contingència i reincorporació progressiva del TASF. Ja fa molts dies que s’havien hagut d’autoritzar els permisos AAPP!!!\nI pel que fa a poder allargar el període de gaudiment, CCOO ja fa dies hem registrat la proposta per a ser tractada amb Funció Pública, ja que no és competència del nostre Departament ni només per a personal laboral. En concret, proposem allargar tantes setmanes durant el 2021, com setmanes s’ha impossibilitat el seu gaudiment, podent-los gaudir coincidint amb la setmana santa de l’any que ve.\nSOBRE LA NOTA IMPRESENTABLE QUE HA FET CÒRRER PER WHATSAPP ALGUN/A DELEGAT/DA D’UGT SOBRE LA REUNIÓ\nO bé es menteix quan es diu que totes les propostes eren seves i la resta de sindicats estàvem d’oients com sempre, o és fruit d’una gran ignorància sobre com funcionen els òrgans de representació del personal laboral.\nEl dia 2 va haver-hi reunió del Comitè Intercentres i vam consensuar una sèrie de temes per exposar-los a la reunió d’avui. És aquí on pertoca traslladar, proposar, discutir i aprovar la postura que portarem, unificada, com a Comitè. Com és lògic, la presidenta del Comitè és qui li pertoca exposar els acords amb intervencions puntuals de la resta. Si exposar els temes vol dir que tot ho han fet ells ens sembla que algun/a delegat/da no en té ni idea de com funciona aquest òrgan o simplement que és una mentida malintencionada per enganyar als/a les treballadors/es i posar-los en contra dels altres sindicats. A les reunions amb el Departament, tots hi assistim com a òrgan, i de manera unitària.\nPel contrari, la negociació col·lectiva de personal funcionari, sí que es fa com a seccions sindicals de cada organització. El Departament, però, obvia i menysprea el dret a la negociació col·lectiva de les qüestions que afectin a personal funcionari específic del seu departament, i convoca només a l’òrgan de personal laboral.\nDisculpeu aquesta part “pedagògica”, que si bé calia fer per a tots/es vosaltres, hauria de ser quelcom que tingués assumit, tant RRHH del Departament com qualsevol delegat/da.\nCCOO no volem jugar a aquest joc brut però sí denunciem que ja tenim prou amb la merda que es llencen els polítics entre ells com per començar nosaltres a fer el mateix joc. Continuarem reivindicant els espais de negociació allà on pertoquen i respectant la postura que, com a Comitè, s’acorda prèviament, però no acceptarem mentides.\nEls sindicats estem per defensar als/a les treballadors/es i informar, i no per jugar de forma bruta.\nCCOO PER UN SINDICALISME NET\n81/20 – CORONAVIRUS. CENTRES JUSTÍCIA JUVENIL (8)\n2 junio, 2020 by Jose Luis Perez Rodriguez\n02.06.2020 # 81/2020\nLes reunions telemàtiques amb la DG d’Execució Penal a la Comunitat i Justícia Juvenil seran quinzenalment. Recordeu que podeu fer arribar les vostres aportacions, denuncies i suggeriments al correu agonzalezf@ccoo.cat per tal que les puguem plantejar en aquestes reunions. Us resumim tot seguit els temes tractats a la reunió del 28/5/2020.\nINSTRUCCIÓ 5/2020 I PLA DE CONTIGÈNCIES.\nEl departament ha d'adaptar el Pla de Contingències a la Instrucció 5/2020. A partir de l’1 de juny el permís per deure inexcusable desapareix i es prioritzarà el teletreball en aquells llocs on es pugui fer.\nPermís per deures inexcusables: El personal que es troba en permís per deures inexcusables per motius de salut (supòsits recollits a la Instrucció), ha de ser avaluat, prèviament a la seva incorporació, per l’UBS (unitat bàsica de salut) del departament de Justícia. El departament actuarà d'ofici, és a dir, es posaran en contacte amb les persones que es trobin en aquesta situació per realitzar l'avaluació. Això constarà al nou Pla de Contingències del departament de Justícia.\nPermís de conciliació: Per a progenitors/es monoparentals o que la seva parella treballi en horari incompatible per la cura de fills/es o familiars dependents a càrrec, se'ls concedirà el permís per conciliació que recull la instrucció. Aquest permís està previst fins a la finalització del curs escolar.\nGAUDIMENT DE VACANCES I PERMISOS\nLes vacances s'han de gaudir dins del període habitual recollit normativament. L'Administració ens comunica que es podria establir un altre període de vacances, fora del normatiu, per necessitats del servei. Aquesta situació no es donaria si no canvia l’escenari que tenim actualment. Pel que respecta als dies d’Assumptes Personals, Funció pública no ha previst prorrogar el seu període de gaudiment encara que sí ho vol fer el departament de Justícia, pel temps que han estat suspesos els terminis administratius.\nEl departament comunica que a partir de l’1 de juny s'aixecarà la suspensió dels terminis administratius, la qual cosa afecta els diferents processos selectius i de provisió. Es posposa la celebració de proves selectives presencials. El departament de Justícia està pendent de resposta de l’informe justificatiu presentat a Funció Pública sobre el procés excepcional del Cos d'Educadors Socials. Un cop tinguin resposta de FP es convocarà el concurs de trasllats del cos d'educadors/es d'execució penal. La resolució del concurs i també l’oposició estan previstes en un període inferior als 6 mesos des de la publicació de la convocatòria.\nAVALUACIÓ DE RISCOS ESPECIFICS DE L'UNITAT “COVID” DEL CE L'ALZINA\nEl servei de prevenció ha fer l'avaluació de riscos d'aquesta unitat i de la resta d’espais.\nEns comuniquen que la gran majoria de professionals i menors dels CE ja s'han fet les proves. Resten 1/3 de les persones del CE Can Llupià. Al CE Montilivi ja hi ha data per fer-les, no així al CE Folch i Torres. Pel que respecta als resultats de les proves, aquests estan tenint un nivell baix de incidència, segons ens informa el departament: dels 243 menors/es de centres, es tenen resultats de 173, dels quals només hi ha un positiu que ja està ubicat a la nova unitat COVID del CE l’Alzina. No obstant, se’l tornarà a fer la prova al menor per dubtes del personal sanitari atès que és possible que sigui un fals positiu.\nDOCENTS D’EDUCACIÓ I MONITORS/ES CIRE\nEls docents del Departament d’Educació i els/les monitors/es del CIRE s’incorporaran presencialment als llocs de treball quan els diferents centres, segons ubicació per zona sanitària, passin a fase 2. A partir del tancament dels curs escolar vindran nous mestres, com altres anys. En aquest enllaç podeu consultar, de manera actualitzada, la fase en què es troben els centres de treball del departament de Justícia. Les activitats grupals dins de l’aula només es faran amb nens/es de la mateixa unitat de convivència fins el 29 de juny. El departament valorarà la continuïtat de mantenir les aules amb els/les nens/es de la mateixa unitat fins el inici del nou curs escolar al setembre.\nCANVI DE TORNS ANUALS: TORNS 1 FEBRER\nEs tornarà a publicar la convocatòria de torns per tal que els/les educadors/es puguin fer les modificacions de preferència de torns que hi vulguin. A partir d’aquest any, el canvi de torns anual es farà l’1 de febrer.\nJORNADES NO PRESENCIALS DELS/DE LES PROFESSIONALS DE CENTRES.\nLa DG informa que les lliurances dels/de les professionals seran cada vegada més residuals. Des del 18 de maig, l’Administració està en fase de desescalada fins a arribar a la nova normalitat. CCOO preguntem per què els/les educadors/es del torn de nit no han fer cap dia de lliurança (jornada no presencial), ja que als criteris de reorganització estaven recollits també per a aquest torn (“Els educadors de nit faran la seva jornada i l’horari habitual. No obstant això, si les dotacions d’educadors de nit del centre estan per sobre del mínim presencial, durant la vigència d’aquest sistema organitzatiu el centre respectiu organitzarà un sistema rotatiu per ordre de llista per a que puguin lliurar un dels 7 dies de la setmana que els hi pertoca anar a treballar. Aquest dia de no presència al centre no l’hauran de recuperar però hauran d’estar disponibles per assistir al centre en quan siguin avisats per la direcció si s’han produït absències imprevistes en el seu torn que hagin provocat que centre s’hagi situat per sota del mínim presencia”). El departament respon que aquests/es professionals no tenen contacte amb presencia massiva de persones i va considerar que ja feien les jornades no presencials a la setmana de descans. CCOO manifestem el nostre desacord, ja que les lliurances no depenen nomes del nombre de persones amb qui tens contacte, i a les altres reunions el departament va així ho va considerar. La distribució dels reforços per centres podria permetre lliurar també als/a les educadors/es del torn de nit.\nCoordinadors/es: CCOO preguntem per què els/les coordinadors/es del torns de cap de setmana no fan la lliurança tal i com recullen els criteris reorganitzatius. L’Administració respon que com que nomes és una persona la que fa el torn, no pot lliurar, però que, no obstant això, les direccions dels centres poden distribuir els horaris a la resta per tal que es pugui fer alguna jornada no presencial al coordinador/a de C/S.\nPLA DE DESCONFINAMENT ALS CE\nEl departament fa una explicació de les fases del Pla de Desconfinament al centres educatius.\n77/20 – INTERIOR. CAMPANYA FORESTAL 2020\n26 mayo, 2020 by Jose Luis Perez Rodriguez\n26.05.2020 # 77/2020\nUs informem, tot seguit, dels temes tractats en la reunió del Comitè Intercentres de personal laboral del Departament d’Interior amb representants del Departament celebrada avui 26.05.2020 i que s’ha centrat en els diferents col·lectius de la Campanya Forestal 2020.\nAjudants d’Ofici Forestal (AOF)\nLa situació actual sobre la incorporació d’aquest personal és la següent:\n87 vacants per publicar-les i afegir-les, aquest any la proposta es farà telefònicament.\nEls desplaçats han pogut agafar plaça.\nEls temporals s'aniran cridant primer per temps treballat en la categoria, segon per temps treballat a la Direcció General de Prevenció, Extinció d'Incendis i Salvaments i, en tercer lloc per les qualificacions en les proves que es van fer per accedir a les borses de treball.\nLa resta de borsa s'ha ordenat amb el mateix criteri per conèixer en quina posició s’està.\nResten pendents 3 o 4 persones per fer la crida ja que no se’ls pot contactar, en el cas de fixes discontinus, si no responen, es considerarà incompliment de contracte.\nÉs incomprensible que aquest personal, a diferència dels efectius dels Equips de Prevenció Activa Forestal (EPAF), hagin d’anar a recollir la seva roba a Mollet, sense encara tenir contracte de treball. Demanem que se’ls faci la entrega a la Regió o inclús durant la formació presencial que realitzin.\nTècnics/ques Especialistes Operadors/es de Control (TEOC)\nEl dia 1 de juny està previst inici d’activitat d’aquest personal a les Sales de Control (a excepció d’1 TEOC a Girona, que està pendent de cobrir) i encara no s'han instal·lat mampares per complir amb els requisits de seguretat relacionats amb la Covid-19. L’Administració comenta que s’instalaran a finals d'aquesta setmana. En aquesta mateixa data també iniciarà les seves activitats el personal següent: 1 conductor C, 4 conductors, 5 EPAF i 36 AOF\nA algunes Sales de Control no s'estan cobrint les baixes de personal, per exemple, a Sala Tarragona només estan en actiu 2 dels 6 caps de sala, la qual cosa afecta l’estructura de guàrdies. L’Administració diu que ja no estan en mínims de contingències i que la campanya forestal segueix el seu curs normal, per la qual cosa les sales es regeixen pels seus mínims i seguiran sense cobrir les baixes.\nEls responsables d’Interior comuniquen que aquest personal no podrà entrar en “zona calenta” (on només ho poden fer els Bombers i els Bombers Voluntaris). Demanem que tant els caps de guàrdia com els comandaments en siguin conscients i n'estiguin al cas en cas d'activació. S’ha produït un canvi en els calendaris de conductors de 3 mesos: s'afegiran 10 minuts a cada dia laboral per arribar al còmput d'hores reglamentari.\nEquips de Prevenció Activa Forestal (EPAF)\nEncara no s'ha informat el personal que té la plaça a Gandesa que ha d'anar a Mora d’Ebre ni de quines compensacions disposarà.\nL’Administració confirma que les despeses de transport s’hauran de passar amb dietes segons els indiquin però encara no saben si tindran compensació pel temps dels trajectes. També ens informen que les hores de cursos de reciclatge que es fan telemàticament s'hauran de compensar.\nCriteris de selecció extraordinaris a les borses\nJa s’ha publicat la llista d'admesos i exclosos de les Borses.\nEs duran a terme noves contractacions (fins a la finalització de la Campanya Forestal, el 31 de desembre d’enguany) seguint criteris extraordinaris, així, el temps treballat en la categoria corresponent, el temps de bomber voluntari, el treballat a la DGPEIS, i el treballat en general a l'Administració, així com l’acreditació de coneixements tècnics o ACTIC (en el cas dels TEOC) comptarà fins un 40% del total. El 60% restant es valorarà mitjançant una entrevista de la qual no informen de cap criteri concret. No s'ha informat els sindicats ni tampoc ens han donat la possibilitat d'estar a l'entrevista que en principi es realitzarà per vies telemàtiques. Tampoc s'han enviat els criteris per escrit. Hi ha regions que ja han convocat entrevistes presencials i no s'entén.\nPer cobrir vacants de baixes laborals es comptarà amb qui estigui treballant cobrint terços de jornada o amb borsa si fes falta. La formació dels cursos de borsa es farà via telemàtica i la part pràctica el primer dia de treball efectiu.\nPreguntem que passa amb les places d’operadors que estan treballant fent tasques per EOI. Ens informen que s'oferiran com a millora horitzontal ja que va ser un tràmit poc clar al seu dia. També preguntem pels TEOC que, per condicions de salut, no poden fer nits i deixen de cobrar automàticament el complement de rotació de torns, quan per motius de salut el que s'ha de seguir cobrant és el mateix que si s’estigués de baixa o vacances.\n76/20 – TASF. CORONAVIRUS A CENTRES DGAIA. RESPONSABILITATS\n25 mayo, 2020 by Jose Luis Perez Rodriguez\n25.05.2020 # 76/2020\nCORONAVIRUS A CENTRES DGAIA\nRECONEIXEMENT I RESPONSABILITATS\nFalta encara temps per a la fi de la situació produïda pel COVID-19, però podem avançar-ne unes certes conclusions, reflexions, reivindicacions...\nEls/les professionals de la DGAIA assumim que educar té risc, però no hi volem sacrificar la salut, ni la física ni la mental. La DGAIA, però, no assumeix les mesures per a reduir aquest risc: té dificultat per a implementar el protocol d’agressions, fa ingressos sense complir els protocols sanitaris aprovats ja fa un any (que CCOO vam denunciar davant la Inspecció de Treball), va marejant la perdiu amb la 2ona Activitat...\nEl COVID-19 ha tensionat el sistema al màxim i ha evidenciat el que ja sabiem: l’alt nivell de professionalitat del personal dels centres. Hi ha qui diu que hem tingut sort dels pocs casos i cap mort. Sort amb els nanos? I una m...! La sort se la treballen els centres fa temps.\nEl personal educatiu, de serveis, d’administració, de direcció, acollint, gestionant, responent... a adolescents que no podien veure a familiars i amics, i en condicions molt dificultoses per a continuar estudiant, petits sense veure la família...omplint el temps, calmant les angoixes, el descontent,...Adults i petits, s’han cuidat els uns als altres. S’han distribuït... rialles quan alguna llàgrima amenaçava, ironia i paciència quan la cosa estava a punt d’explotar. S’han canviat horaris del personal per a poder afrontar les noves dinàmiques als centres i també per a poder atendre les necessitats de les pròpies famílies dels/de les treballadors/es, molts/es amb força por i dificultat per a la cura dels seus membres. S’han buscat mascaretes i guants per compte propi, idees d’activitats durant el confinament, portant recursos per activitats des de casa. Ha aflorat responsabilitat de molts/es joves que han entès el que es necessitava d’ells i elles, quan el que volien era engegar-ho tot a rodar perquè no podien sortir a festejar, per exemple. El personal de serveis ha multiplicat la neteja i cura dels equipaments. I s’ha tingut facilitat, per part de Recursos Humans de Taulat, per tal de respondre a totes les contractacions que fes falta. (Aquesta vegada la DGAIA no els pot passar les culpes).\nServeis de prevenció desbordats, sindicats posant denuncies, a Inspecció de Treball (que també estava desbordada), als mitjans de comunicació, fent arribar propostes, preguntes, peticions,...i el Govern ignorant el dret a la informació i negociació col·lectiva.\nLa DGAIA, mentrestant.... ah, si! Negant als mitjans de comunicació quan denunciàvem el que passava, tant sanitàriament com convivencialment, en alguns centres propis i del Consorci (afortunadament no tots), emetent protocols impossibles de complir, lliurant material de protecció quan ja portàvem més d’un mes “ballant-la”, demanant moltes dades, paperassa... (i no entrarem en comentar una carteta que també es va fer arribar als centres).\nInstruccions visites familiars\nI ara, després de conculcar drets de menors i de treballadors/es, ens volen fer creure que els importa la salut de tots plegats amb Instruccions per a les visites menors-families, impossibles de complir, bé per falta d’espais, bé per poca comprensió de la situació afectiva en la que es troben les famílies i els nanos, semblant a haver de visitar algú a un centre penitenciari... No enganyen a ningú. La qüestió no és protegir-nos al personal i als infants i adolescents que viuen en un centre. És protegir-se la pròpia DGAIA. És tornar a fer un redactat impecable (el paper ho aguanta tot ) per tal que si passa alguna cosa, la culpa sigui sempre del ”de baix”, que no s’ha posat bé el peüc, o no s’ha posat al mig de mare i filla per tal què no s’abracin...\nMàxims responsables del Departament i de la DGAIA: autoritzeu, assumiu riscos, no defugiu la vostra responsabilitat, doteu dels mitjans per acomplir les recomanacions... i sobretot, escolteu als centres! Cada un és un món. I han estat molt creatius durant la crisi perquè no els heu deixat una altra sortida.\nMentrestant... Continuen els ingressos sense complir els protocols sanitaris d’ingrés o de retorn d’escapoliment, no havent previst, fa temps, unes revisions, proves i establiments on poder-hi implementar tractaments i profilaxis, i passar quarentenes, si s’escau. I no ara, sinó quan ja teníem sarna, tuberculosi...\nTot això no passa perquè sí, ni és nou. Quins dirigents hem tingut? Una que venia de la pesca, un altre que fabricava parquet, un altre que es va dir que arrambava vers els seus interessos... Que estiguem acostumats/des a tenir dirigents de poca talla no vol dir que ens agradi. Hem assumit que això és així (o podria ser pitjor com en el Consorci). Qui no es consola és perquè no vol o perquè creu que les coses es poden/s’han de fer millor?\nQUI SOSTÉ ELS SERVEIS PÚBLICS DE QUALITAT PER A LA CIUTADANIA SOM LES TREBALLADORES I TREBALLADORS...\nI ENS MEREIXEM RESPONSABLES QUE ESTIGUIN A L’ALÇADA !\n75/20 – TASF. COMITÈ DE SEGURETAT I SALUT 22.05.2020\n25.05.2020 # 75/2020\nCOMITÈ DE SEGURETAT I SALUT 22.05.2020\nUs resumim, tot seguit els temes tractats a la reunió del Comitè de Seguretat i Salut del Departament de Treball, Afers Socials i Famílies que es va celebrar el 22 de maig i que, en aquest cas, va comptar amb l’assistència d’un representant del Departament de Salut, el Director General de Professionals de la Salut, a més dels/de les representants del nostre Departament.\nIntervenció del Director general de la DG de Professionals de la Salut\nCCOO esperàvem que la presència d’un representant del Departament de Salut ens aclarís molts temes que se li havien derivat, però no va ser així. Apart de presentar-se ara, i no en el moment del traspàs de les Residències, la seva intervenció va estar plena d’inconcrecions i sense dades de les Residències pròpies! O sigui, dades de les privades i concertades, però de la competència d’aquest Comitè, res. Va a tornar a quedar clara la pràctica absència de coordinació i comunicació amb el nostre Departament durant aquest període, com ja vam anunciar-vos en anteriors notes informatives. Un exemple: Va donar xifres de les Residències de Catalunya, per exemple, que s’han fet 63.402 PCR a les Residències (entre residents i professionals) de les quals el 38% van ser fetes a treballadors/es i, mentre que a l’abril hi havia un 15% del personal de baixa, ara hi ha només un 7%. Però curiosament no tenia xifres de les Residències pròpies de la Generalitat. Com s’entén no tenir les dades dels nostres centres quan vens a una reunió del CSS del DTASF???\nEPI: va informar el que ja sabíem, que fins a mitjans d’abril no es va poder proveir d’EPIs perquè no havien estocs, dificultat en el compra, etc.\nProves diagnòstiques: els centres residencials continuaran sent llocs d’especial atenció. Després de fer una primera ronda de proves es farà una segona on calgui. Però curiosament tampoc disposava d’informació de les PCR fetes als nostres centres residencials.\nFutur de les Residències: No se sap, però en va manifestar que no hi ha interès d’intervenir sanitàriament fora d’aquest context excepcional.\nPrevisió futura rebrot: per si es produís, s’han encarregat 45 milions de mascaretes i el Departament de Salut s’està aprovisionant d’EPI. A la part social ja ens sembla correcte, però el que ja no ho és tant és que les instruccions d’aquest material siguin en xinès i vagin canviant de models i, per tant, sigui impossible saber com s’han d’utilitzar correctament.\nAvaluació de Riscos: El Departament de Salut diu que l’ha de fer el nostre. I el nostre diu que, com que no té dades de Salut no pot fer-la. No seria més normal que la fes Salut pel tema del covid-19 ja que ells són actualment els responsables?\nEn resum, si no fos pel patiment existent, les defuncions, l’angoixa del personal, de la gent gran, de les famílies... tota la intervenció semblaria una pel·lícula dels germans Marx.\nTemes DGAIA tractats amb els representants del nostre Departament\nPer començar el que va quedar clar és la pràctica total descoordinació entre la DGAIA i el Servei de Prevenció, manifestada pel mateix SP. La part social demanem protocols coherents, factibles, realitzables i amb garanties. Per CCOO el darrer sobre les visites familiars, està ple d’incongruències. Indicacions poc clares o difícilment realitzables en la majoria de centres. Alguns exemples: si les visites es fan fora, com s’ha de fer la desinfecció? Fins a on arriba l’obligació dels/de les treballadors/es? Han de fer de “policies sanitaris”? Ha d’haver protocols diferents si les visites en fan a l’interior o venen a recollir als menors a la porta? Com es faran els trasllats de grups de germans? Com es farà si el/la educador/a ha d’assumir més d’una visita?... CCOO vam plantejar moltes preguntes i finalment la DGAIA estudiarà novament el protocol per intentar aclarir tot el que no ha quedat clar i es presentarà a la part social. Esperem que aquest estigui consensuat amb la part social i amb el Servei de Prevenció.\nVan quedar molts temes de l’ordre del dia sense poder-se tractar ja que la primera part amb el representant de Salut va ser molt llarga. El Departament s’ha compromès a respondre per escrit els punts restants malgrat que CCOO creiem que s’hauria de fer en una altra reunió.\nEl Departament també ens va comunicar que properament ens presentarà el nou Pla de Contingència departamental, que contemplarà el pla de retorn de les diferents unitats que fins ara no eren presencials, per al seu estudi.\nEn aquests moments, Funció Pública ja ha emès la Instrucció 5/2020, de caire general.\n74/20 – COMISSIÓ PARITÀRIA DE SALUT LABORAL 22.05.2020\n22 mayo, 2020 by Jose Luis Perez Rodriguez\n22.05.2020 # 74/2020\nCOMISSIÓ PARITÀRIA DE SALUT LABORAL 22.05.2020\nUs resumim, tot seguit, els temes tractats a la reunió telemàtica d’ahir.\nActualització de les dades d’afectació de la COVID-19\nL’Administració ens informa de l’afectació del COVID-19 a la plantilla de la Generalitat depenent d’aquesta Mesa. Un total de 1.892 persones han estat de baixa sent els col·lectius mes afectats el de personal de Justícia (637 baixes i un 33,67% del total), el de Treball, Afers Socials i Famílies (653 i 34,51%) i el del SOC (217 i 11,47%).\nCCOO demanem que se’ns proporcionin dades segregades de treballadors/res que han estat de baixa per haver patit el COVID-19 i els/les treballadors/res que han estat en situació d’aïllament domiciliari, i que es tingui en compte la Llei d'Igualtat Efectiva per facilitar dades separades per sexe. L’Administració ens indica que aportaran aquestes dades en la propera reunió.\nMesures de reincorporació progressiva a la feina.\nAtès que la modalitat de prestació de serveis preferent en l’àmbit d’aplicació de la Instrucció 4/2020 es el teletreball, CCOO exigim que el personal que realitzi tasques presencials sigui el mínim indispensable, que es determini la seva càrrega de treball, que es reforcin els canals de telemàtics d’atenció als/a les usuaris/àries i que s’adoptin mesures per evitar que una possible afectació del virus en un centre de treball provoqui l’aïllament de tot el personal essencial (per exemple treballar en grups que no tinguin contacte entre ells).\nAtesa la flagrant manca d’EPIs a l’inici de la pandèmia, CCOO volem saber si tots els departaments disposen de estoc suficient de mascaretes quirúrgiques, FFP2 (pel personal que no pot mantenir distancia de seguretat amb usuaris), gels hidroalcohòlics i sabó per mantenir les pautes d’higiene i rentat.\nL’Administració informa que s’ha realitzat una compra a traves de la Comissió Central de Subministraments (amb els proveïdors de l’ICS) de 4 milions de mascaretes quirúrgiques i d’1 milió de mascaretes FFP2 i FFP3 i guants de nitril, que ja s’estan distribuint als diferents Departaments i que, en cas que sigui necessari, s’ampliarà la compra per tal que tothom disposi del material adient.\nCCOO esperem que el reforç de neteja i desinfecció dels centres de treball indicats als protocols no finalitzi amb l’estat d’alarma sino que s’estengui en el temps fins que acabi la pandèmia.\nCCOO exigim que el grup format pel personal especialment sensible i/o vulnerable sigui l’últim en incorporar-se a fer tasques presencials i que, prèviament a la seva incorporació, se’ls faci una Avaluació de Riscos individualitzada tenint present el risc de contacte amb el coronavirus SARS-CoV-2 al seu centre de treball. L’Administració ens informa que complirà amb els protocols establerts i que es això el que indica el protocol del Ministeri de Sanitat.\nEstabliment d’una eina d’informació i consultes laborals sobre coronavirus a ATRI\nAtesa la diferent informació que hi ha a les intranets dels departaments i els diferents canals de consultes establerts, CCOO demanem que es centralitzi tota aquesta informació a través del Portal Atri per clarificar, mantenir actualitzada i unificar la informació així com per resoldre consultes que plantegin els/les treballadors/es de tots els Departaments. L’Administració està d’acord en posar a disposició del personal la informació contrastada i necessària seleccionant els continguts des del punt de vista sanitari.\nSeguretat a les oficines amb atenció al públic\nCCOO demanem al torn obert de paraules que, davant el previsible augment del risc de patir agressions (ja siguin físiques o verbals), es reforcin els equips de seguretat en les diferents oficines que fan atenció directa als/a les usuaris/àries, especialment aquelles que tramiten ajudes socials. Plantegem que es dupliqui el personal de seguretat i que s’arribi a un acord o conveni amb els Mossos d’Esquadra per tal que atenguin les peticions d’aquests oficines.\n73/20 – GRUP DE SELECCIÓ I PROVISIÓ. PRIMERA PART\n22.05.2020 # 73/2020\nUs resumim, tot seguit, els temes tractats a la reunió telemàtica d’ahir del Grup de Treball de Selecció i Provisió, depenent de la Mesa Sectorial. No va ser possible tractar tota la informació per la qual cosa el Grup es tornarà a reunir la setmana vinent.\nSobre la Promoció Interna especial al Cos Administratiu, de 375 places, resten encara pendents de publicar els resultats del segon exercici atès que el Tribunal no ha pogut finalitzar les correccions que es reanudaran quan s’aixequi la suspensió de terminis administratius.\nPel que respecta al Cos Superior, l’Administració pensa publicar les llistes d’admesos i exclosos també quan s’aixequi la suspensió dels terminis administratius i realitzar les proves a principis de l’any 2021.\nI pel que fa a la convocatòria de 312 places PESCO del Cos de Subalterns que es va convocar el passat 3 de març, quan s’aixequi la suspensió de terminis administratius continuarà la fase de presentació de sol·licituds.\nOPOSICIONS. OOP2017 I PESCO\nDes del 14 de març (inclòs) tots els terminis administratius estan aturats, per la qual cosa encara no ha caducat l’Oferta d’Ocupació Pública de 2017 (havia de fer-ho el 20 d’abril).\nL’Administració s’ha compromès a convocar els processos selectius de Biblioteconomia, Arxivística i Advocacia tan aviat com s’aixequi la suspensió dels terminis administratius (a partir del proper 1 de juny).\nPel que respecta a la resta de processos no convocats de l’OOP17, d’una banda tenim les 50 places d’Agents Rurals, que es convocaran un cop s’aixequi la suspensió de terminis administratius, i d’altra, les 390 places del Cos Administratiu, de la qual l’Administració no ha concretat res i les 50 places d’Enginyeria Tècnica Industrial que l’Administració vol incloure en una propera Oferta d’Ocupació Pública.\nPel que respecta als processos ja convocats de l’OOP2017 l’Administració s’ha compromès a realitzar els exàmens durant aquest any 2020 pel que respecta als cossos d’Inspecció Financera, Enginyers de camins, canals i ports, i d’Inspecció de seguretat nuclear i protecció radiològica. En canvi, l’Administració vol traslladar a l’any 2021 les proves de Treball Social, Enginyers Agrònoms i Cos Superior (pel que respecta a aquest últim,).\nDins l’àmbit d’execució penal, es convocaran primer els processos de Juristes, i després, per aquest ordre, els de Treball Social, Psicologia i Educació Social (PESCO). Sobre la convocatòria de l’OOP2017 d’Educadors Socials que resta pendent de valoració de mèrits, llistat definitiu i nomenament fins que es convoqui i resolgui (en un termini aproximat de 6 mesos des de l’aixecament de la suspensió dels terminis administratius) el concurs de mèrits.\nL’Administració no ens facilita dades sobre les convocatòries dels concursos pendents, esperem poder-vos facilitar més informació quan es realitzi la propera reunió del Grup de Treball, segurament a finals de la setmana vinent. Llavors, esperem estar en condicions d’oferir-vos la informació ben classificada per cossos i calendaritzada adequadament\n72/20 – MESA GENERAL 19.05.2020\n20 mayo, 2020 by Jose Luis Perez Rodriguez\n20.05.2020 # 72/2020\nMESA GENERAL 19.05.2020\nFunció Pública decideix unilateralment la reincorporació progressiva del personal\nEl Departament de Polítiques Digitals i Administració Pública implementarà unilateralment la seva “Proposta per a la Reincorporació progressiva als centres de treball, teletreball i altres mesures organitzatives d’aplicació al personal al servei de l’Administració de la Generalitat de Catalunya amb motiu del coronavirus SARS-CoV-2”, sense acord amb CCOO. La manca de voluntat negociadora de la representació de l'Administració ha estat present des de l'inici amb una actitud que ha impedit qualsevol avanç en el procés.\nDes de l'Àrea Pública de CCOO es destaca que l'Administració ha exclòs el personal docent i sanitari de les mesures de flexibilitat horària, conciliació, vacances i permisos i, a més, ha eliminat el permís per deures inexcusables del personal amb fills o filles menors o persones dependents a càrrec, fets que han impossibilitat arribar a qualsevol acord.\nGaudiment del permís per deures inexcusables del personal vulnerable davant de la infecció i el personal amb fills o filles menors o persones dependents a càrrec. La contraproposta de l’Administració va ser que el personal demanés una reducció de jornada perdent sou.\nEines adequades per desenvolupar el teletreball de manera segura.\nEliminació de l’obligatorietat en el gaudiment del període de vacances i del permís per AP.\nFer un seguiment de l'aplicació als plans de contingències dels diferents departaments.\nCCOO entenem que ens trobem en una situació excepcional i que era necessari que l'Administració es presentés amb una actitud negociadora per poder consensuar les mesures proposades per la part sindical abans de la posada en marxa del Pla per a la transició cap a una nova normalitat. Resultava imprescindible compartir i concretar les mesures sobre els aspectes organitzatius i la seva adaptació a través de la negociació concreta en cada àmbit, però només un sindicat ha estat disposat a signar un acord insuficient i discriminatori cap els col·lectius docent i estatutari.\nPel que fa al retorn del 60% de la paga pendent del 2013, el conseller Puigneró comenta que és conscient de l'acord signat i que té temps fins al desembre de 2020 per al seu retorn.\n71/20 – CSS DEP. ACCIÓ EXTERIOR R.I. I TRANSPARÈNCIA\n18.05.2020 # 71/2020\nUs resumim, tot seguit, els temes tractats a la reunió del passat 15 de maig d’enguany.\nActuacions vinculades al protocol d’assetjament psicològic i sexual\nLes actuacions d’assetjaments queden centrades en els fets ocorreguts i filtrats a la premsa sobre l’assetjament sexual per part d’un alt càrrec del Departament i que va provocar, entre d’altres, la dimissió del Conseller. CCOO havíem demanat tractar específicament aquest tema en aquesta reunió del Comitè de Seguretat i Salut. El Servei de Prevenció informa que no els ha arribat cap denúncia per part de ningú, i que no varen activar-se els protocols perquè ningú sabia res, l’assetjament ha passat directament a Funció Pública per tal que esbrini què va passar.\nCCOO no hem culpat mai el Servei de Prevenció que ha actuat sempre de manera professional. És un tema amb una barreja de política i medis de comunicació que és del tot opac. Des de la Conselleria ens diuen, que volen trencar tota aquesta opacitat que s’ha produït en aquest cas i que es replantejarà la formació sobre assetjaments i les eines per a millorar els protocols.\nActuacions per fer front al Covid-19\nEl Servei de Prevenció ens informa sobre les mesures que es duran a terme quan comenci el retorn dels treballadors i treballadores al seu lloc de treball. En aquests moments, tot el personal del Departament realitza teletreball. Hi haurà un calendari esgraonat de tornada a la feina, probablement a partir de setembre. Aquest retorn serà tractat al Comitè de Seguretat i Salut.\nCCOO plantegem algunes preguntes sobre el retorn dels treballadors i treballadores al seu lloc de treball com ara el tipus d’EPIs que es compraran, la qüestió de la neteja, les mampares d’atenció al públic, la distribució del personal, és a dir en general mesures preventives davant el COVID19. Des del Servei de Prevenció se’ns diu que implementaran tot el que diuen les instruccions, inclús es farà més per tal de garantir la seguretat de tot el personal (compra de mampares, de mascaretes, informació de seguretat en tots els edificis, increment de la neteja, etc...). Es comenta que el control d’entrada i sortida de la feina que és farà per ATRI. S’aposta pel teletreball com una eina de futur i que s’està treballant amb l’Àrea d’Informàtica per tal que el personal que fa teletreball tingui al seu abast equips adequats a casa seva.\n67/20 – COMITÈ SEGURETAT I SALUT TREBALL DARP\n12 mayo, 2020 by Jose Luis Perez Rodriguez\n12.05.2020 # 67/2020\nBenvolguts/des companys/es, us fem un resum dels temes tractats en la darrera reunió d’aquest mes de maig del Comitè de Seguretat i Salut del Departament.\nUs recordem la recomanació de connectar-se periòdicament a la Intranet del DARP per estar al dia i assabentar-se de les novetats que es puguin produir en el tema del COVID-19. També us fem esment que el DARP ha posat a disposició del personal el número 667 069 780 per a qualsevol consulta relacionada amb mesures organitzatives i de prevenció amb motiu del COVID-19.\nPREVISIONS DEPARTAMENT POST CONFINAMENT\nEls representants del Departament ens fan un resum de les principals característiques del pla de desconfinament establert per la Generalitat, que és un esborrany que encara no té data d’inici.\nDurant la primera fase de desconfinament, es seguirà prioritzant el teletreball i no s’incorporarà al treball presencial el personal que pertanyi a grups d’especial vulnerabilitat (persones amb malalties definides per l’autoritat sanitària i majors de 60 anys) ni el personal DIL.\nAmb caràcter general, en aquesta primera fase s’establiran llocs de treball per poder mantenir les mesures de distanciament físic i seguretat. En cas d’atenció al ciutadà es senyalitzaran els centres de treball per facilitar i visualitzar la distància de 2 metres entre persones, es farà una determinació d’aforaments màxims dels edificis i es vetllarà per a què la renovació de l’aire sigui adequada, ja sigui mitjançant els aparell d’aire condicionat i/o la ventilació natural. Es definiran els espais de pas, zones comuns i accessos.\nEl fitxatge per petja dactilar queda anul·lat en aquesta fase, l’ús d’ascensors restringit a una persona, bars i restaurant romandran tancats, la neteja i desinfecció serà diària. El Servei de Prevenció de Riscos (SPR) està treballant en un protocol pel personal que fa atenció al públic. En tot cas, de forma general, els Punts d’Atenció Ciutadana, atendran els/les ciutadans/es només amb cita prèvia, hi haurà mampares separadores de metacrilat i l’ús de mascareta serà obligatori tant per el ciutadans com pel personal, els guants s’utilitzaran només en les situacions recomanades.\nCCOO demanem conèixer el document definitiu pel desconfinament abans que s’iniciï la incorporació al treball presencial i proposem que en aquesta primera etapa s’obrin només els punts d’atenció al públic imprescindibles. També demanem que hi hagin mecanismes i criteris clars per identificar el personal que ha de fer feina presencial i que aquest pugui al·legar si no entren dins dels criteris de treball presencial.\nUS DE MASCARETES. CCOO comentem que es poden donar situacions on la mascareta ha esgotat el temps d’ús prescrit. El Departament recorda que les persones que usen mascaretes han de demanar-ne de noves a les seves unitats o al Servei de Règim Interior, i també recorda que a la intranet hi ha informació detallada de les mascaretes i el seu ús adequat.\nOFICINES COMARCALS (OC) DEL DARP.\nOC Maresme. CCOO sol·licitem que es disposi de vestidors i dutxes separades per gènere.\nTrasllat OC Berguedà i OC Cerdanya. L’oficina de Berga entrarà a la propera licitació. En el cas de l’OC de la Cerdanya, el Departament ens comunica que s’estan fent tràmits per fer el trasllat a l’edifici de l’antic CAT (Centre d’Atenció Turística) ubicat a Puigcerdà\nCENS AMIANT. El departament ens informa que s’ha acabat de fer a les Oficines Comarcals, i queden pendent els laboratoris. No hi ha cap obra significativa pendent d’aquest tema.\nCOMPLEMENT PERILLOSITAT TÈCNIC/A ESPECIALISTA CONTROLADOR PECUARI. El Departament ens informa que atesa la situació actual del confinament s’ha tingut que posposar l’avaluació de riscos.\nPARC MÒBIL DEL DARP. El Departament ens informa que ja s’han entregat 151 vehicles dels 292 previstos. El Servei de Règim Interior, seguint l’acord del darrer CSS, ha enviat a tots els gestors de vehicles la recomanació de fer una formació a tots els/les usuaris/àries de cotxes automàtics, elèctrics i híbrids. Tots els cotxes comptaran amb un full plastificat amb les instruccions bàsiques a disposició dels/de les conductors/es. Aquestes instruccions també es troben a la intranet a la aplicació de vehicles. Ja està publicada la licitació de les 23 furgonetes per les Escoles de Capacitació Agrària. S’habilitarà un kit de neteja del vehicle per tal d’utilitzar-ho per seguretat. El SPR treballa en protocols d’utilització i priorització dels vehicles.\nCFEA REUS. El Departament ens comunica que la convocatòria d’una plaça de tècnic/a superior, prevista per resoldre els problemes d’excés de càrregues de feina, ha quedat posposada fins que s’acabi aquest període de confinament.\nSSTT BARCELONA. Els trasllat dels Serveis Territorials de Barcelona, a l’edifici de Dr. Roux, queden ajornats. La previsió es que es dugui a terme entre els mesos de maig i juliol de 2021.\nTARRAGONA: Xavier Agut: xagut@gencat.cat Carlos Safont: csafontr@gencat.cat\n66/20 – CORONAVIRUS. CENTRES JUSTÍCIA JUVENIL (7)\n9 mayo, 2020 by Jose Luis Perez Rodriguez\n09.05.2020 # 66/2020\nContinuem les reunions telemàtiques setmanals amb la DG d’Execució Penal a la Comunitat i Justícia Juvenil. Recordeu que podeu fer arribar les vostres aportacions, denuncies i suggeriments al correu agonzalezf@ccoo.cat per tal que les puguem plantejar en aquestes reunions. Us resumim tot seguit els temes tractats a la reunió del 7/5/2020.\nTEST DIAGNOSIS A CENTRES DE JUSTÍCIA JUVENIL\nLa DG ens comunica que ja s'han fet les proves al CE Oriol Badia, tant als/a les professionals com als menors. Hi ha un cas positiu d'un professional i s'ha seguit el protocol marcat.\nEl Departament ha elaborat un llistat de les persones que estan actualment de baixa per sospita de contagi i que tindran prioritat per fer els tests. Per a la resta de centres ens comuniquen que la previsió de l'inici dels tests és el 18 de maig i es fixarà un calendari. S’iniciaran als centres que Salut consideri prioritaris (centres educatius i centres penitenciaris) i dins dels centres de justícia juvenil possiblement es començarà al CE Can Llupià atès que és el centre de nous ingressos i necessitat de derivació dels/de les menors.\nL’apartat 3.2 de la Instrucció 2/2020 d’1 de maig de 2020, per la qual s’estableixen mesures organitzatives adreçades al personal de centres educatius del Departament de Justícia, davant del risc d’infecció per coronavirus SARS-CoV-2, estableix que ja es poden demanar dies per AP, vacances i altres permisos que fins ara estaven restringits.\nCCOO hem estat l’únic sindicat que hem proposat que si es produeixen disconformitats en els períodes de vacances tinguin prioritat els/les educadors/es socials que han estat prestant servei presencial durant l'estat d'alarma, ja que considerem que el fet de prestar servei en una situació com aquesta amb un esforç i tensió diària s'hauria de tenir en compte a l'hora d’assignar les vacances. Així mateix, CCOO demanem al Departament el manteniment dels reforços d'educadors/es per al 6 mesos previstos (3+3). D'aquesta manera també es facilitarà que els/les educadors/es socials puguin gaudir del període de vacances que sol·licitin.\nEl Departament està valorant la possibilitat d’incrementar les persones que teletreballen i que ha de ser amb equips informàtics personals. CCOO demanem que es faci amb portàtils del departament però la DG ens comunica que no es possible i que no es compraran més portàtils.\nEl Departament està elaborant un pla per la tornada a la “normalitat post-covid19” de les modificacions que s'han fet durant l'estat d'alarma. Alguns canvis és mantindran, com ara les videotrucades dels/de les menors als seus familiars, i d’altres com les reunions presencials, els informes o les entrades esglaonades es modificaran segons avanci la situació.\nTambé ens comuniquen que estan estudiant incrementar els mínims presencials dels/de les educadors/es als centres ja que argumenten que no son suficients els mínims presencials actuals per elaborar els informes i continuar les dinàmiques de les activitats als centres. Això tindrà una afectació a les rodes de jornades no presencials. Volen establir que la jornada no presencial sigui com a màxim d’1 dia per setmana. Fins ara, els reforços s’estan establint amb la mateixa roda d’alternança, però quan es posi en marxa una nova fase de desescalada, els reforços no estaran a la llista de lliurança i, per tant, treballaran la jornada per la qual n'estan contractats.\nCCOO proposem que la següent fase s’iniciï un cop es tinguin els resultats dels tests de diagnosi previstos per veure la realitat dels centres. La DG ens contesta que no és possible ja que no hi ha un calendari determinat per a la realització de les proves als centres atès que l'inici de les proves vindrà determinat per el Departament de Salut.\nSegons la darrera versió del Pla de Contingència del Departament de Justícia, s’ha eliminat el permís per deure inexcusable en el supòsit de convivència amb una persona vulnerable.\nCANVI DE TORNS ANUALS (1 D'OCTUBRE)\nEl Departament ens comunica que la seva proposta es fer efectiu el canvi de torn anual el proper 1 de febrer de 2021 i no l'1 d'octubre com fins ara s'estava fent. També ens comunica que s'obrirà un altre període per tal que els/les educadors/es puguin fer alguna modificació de sol·licitud amb el nou criteri adoptat.\nCCOO exposem que això suposarà un perjudici per les persones que actualment estan en un torn obligatòriament per la roda anual i que, per evitar-ho, es podrien establir dos períodes: un període que ja està previst (fins 1 d'octubre) i un altre des de l’1 d'octubre fins al mes de febrer de 2021.\nPOSSIBILITAT DE RETRIBUCIÓ EXTRAORDINÀRIA.\nEl proper dimarts, a la reunió del Govern de la Generalitat, es decidiran els col·lectius que percebran una retribució extraordinària pels serveis prestats durant el període d'alarma.\n65/20 – COMITÈ SEGURETAT I SALUT TREBALL, AF. SOC. I FAMÍLIES (2)\n8 mayo, 2020 by Jose Luis Perez Rodriguez\n08.05.2020 # 65/2020\nREUNIÓ EXTRAORDINÀRIA COVID-19 (SEGONA PART)\nUs resumim, tot seguit els temes tractats a la reunió extraordinària del Comitè de Seguretat i Salut del Departament de Treball, Afers Socials i Famílies que es va celebrar ahir 7 de maig com a continuació de la realitzada el passat 30 d’abril (que ja us vam resumir en la nostra nota informativa 58/20) que no es va poder concloure.\nA grans trets, es pot dir que, del personal del Departament (4.508 persones), el 43% està realitzant tasques presencials, principalment a les Residències i Centres d’Infància i Adolescència, però també a la incrementada gestió administrativa i d’atenció als centres, i el 31% està realitzant teletreball. El 26% està en situació de permís o baixa.\nReferent al teletreball, el Departament té clar que aquest haurà de jugar un paper molt important en el futur. Fonamentalment perquè tornar a la plena normalitat presencial serà molt complicat. Evidentment, aquest tema s'haurà de tractar amb detall i de manera negociada per tal que no perjudiqui als/a les treballadors/es. CCOO volem que es permeti la flexibilitat, la conciliació de la vida laboral i familiar i que es compensin les hores extres que s’han fet o que es puguin fer. A més, s’ha de dotar el personal de les eines informàtiques adients, cosa que el Departament s’ha compromès a fer.\nCCOO tornem a demanar els plans de retorn i reforços en la neteja. El Departament comenta que en els propers dies ens facilitaran els esborranys dels plans de retorn de les diferents unitats per tal poder examinar-los i fer les pertinents al·legacions. Funció Pública ja ha emès la Instrucció 4/2020, sense negociació, de caire general i sense dates.\nReferent a les neteges, hi ha un volum d’hores que no s’han fet servir ja que molts centres han estat tancats i, per tant, en cas necessari, es podran incrementar horaris per assegurar una perfecta neteja i desinfecció dels espais.\nEl Pla de Contingència Departamental ha de contemplar com cal fer aquest teletreball, l’atenció directa, les distàncies de seguretat, els equips de protecció, visites de familiars als centres Residencials...\nA les OASF es vol generalitzar la cita prèvia.\nS’està estudiant la possibilitat del control de temperatura al personal i, si fos possible, també als/a les usuaris/àries. Referent als/a les usuaris/àries, és important poder actuar amb rapidesa en casos d’incompliment de les mesures preventives que poden posar en risc la salut d’altres usuaris/àries o del personal. Per això, CCOO demanem trobar mecanismes cautelars ràpids ja que els expedients sancionadors poden trigar mesos en resoldre’s.\nCCOO hem demanat que en els centres de la DGAIA a on hi hagi bugaderia, el personal que vulgui pugui rentar la roba de treball i que es recordi la importància de tenir cura amb les mesures preventives tant del personal com dels menors. Naturalment, el que no pot fallar, coherentment, són els recursos materials i humans per a implementar-les. El Servei de Prevenció està d’acord.\nCCOO hem demanat que a tots els centres de treball hi hagi galledes/contenidors específics per a dipositar les mascaretes, guants i d’altres equips de protecció un cop utilitzats. El Departament es compromet a posar-los on no n’hi hagi.\nÉs important preveure per si hagués un altre brot epidèmic. El Servei de Prevenció ens informa que està preparant un protocol per si això passés i ens el farà arribar tan bon punt estigui acabat.\nTornem a protestar pel que fa al comportament de les Mútues, les quals han estat desaparegudes durant aquest procés o no han actuat correctament. En hauríem de replantejar quin paper han de tenir en el futur i l‘Administració hauria de ser més exigent amb la gestió que fan.\nUs continuarem informant quan tinguem més informació en general i sobretot pel que fa al Pla de Contingència de retorn, esperant que aquest es faci amb totes les garanties per a protegir al personal i també als/a les usuaris/àries.\n64/20 – PRP PERSONAL LABORAL CENTRES PENITENCIARIS\n7 mayo, 2020 by Jose Luis Perez Rodriguez\n07.05.2020 # 64/2020\nCOMPLEMENT PRP PER AL PERSONAL LABORAL DE CENTRES PENITENCIARIS\nUs informem que s’ha prorrogat fins el proper 31 de desembre d’enguany la vigència de l’Acord del complement retributiu del Programa de Rendiment Professional (PRP) per al personal laboral de centres penitenciaris del Departament de Justícia, regulat a l’article 37.9 del VIè Conveni Únic de personal laboral de la Generalitat.\nAquest Programa es va acordar per al personal laboral de centres penitenciaris adscrit al VIè Conveni Únic per assimilació amb el que s'havia pactat per al personal funcionari penitenciari.\nEl Departament de Justícia i el Comitè Intercentres van negociar la pròrroga de la percepció d’aquest complement i a la darrera reunió de la Negociadora del Conveni de Personal Laboral de la Generalitat convocada el passat 5 de maig, l’Administració i els sindicats representants van acordar la pròrroga del PRP amb la condició de continuar les negociacions quan es normalitzi la prestació del servei.\nAquesta pròrroga del PRP té les característiques següents:\nPeríode de vigència: gener 2020 - desembre 2020\nImport: 341,52€ trimestrals.\nLes persones treballadores que hagin causat baixa mèdica a partir de l’1 de març de 2020, continuaran percebent aquest complement (PRP) sense cap perjudici.\nCobrament en la nòmina d’aquest mes de maig\nCom es pot entendre, en la situació de excepcionalitat que ens trobem per l’estat d’alarma sanitària, les baixes mèdiques que no comportaran cap perjudici per al personal laboral de centres penitenciaris seran les que tinguin la consideració d’accident de treball, incloent dins d’aquestes les vinculades al covid-19.\n63/20 – INSTRUCCIÓ SOBRE LA FUTURA INCORPORACIÓ PRESENCIAL AL LLOC DE TREBALL\n7 mayo, 2020 by Miguel Angel Merino Sanchez\nFunció Pública acaba de publicar la Instrucció 4/2020, de 7 de maig, sobre les mesures de prevenció i seguretat que s’han d’aplicar al personal al servei de l’Administració de la Generalitat de Catalunya amb motiu del coronavirus SARS-CoV-2, en previsió a la futura reincorporació presencial al lloc de treball, que estableix un seguit d’actuacions que han d’adoptar els departaments de la Generalitat prèviament a una futura reincorporació progressiva del personal en modalitat presencial als centres de treball, així com les mesures de seguretat col·lectives i els equips individuals per a la protecció de les persones, i les mesures generals de neteja i desinfecció dels centres i llocs de treball.\nCCOO manifestem que la situació excepcional que vivim enfront del coronavirus no pot suposar la vulneració del dret a la participació recollit a la Llei Prevenció de Riscs Laborals i denunciem la manca de participació efectiva de la Comissió Paritària Sectorial per poder incorporar el criteri sindical en les decisions que s’han de prendre.\nPer CCOO, el més important ara és la protecció de la salut de totes les persones treballadores, especialment les més vulnerables i evitar la propagació del coronavirus en els llocs de treball i demanem, per mitjà de la participació efectiva, estendre l’aplicació dels criteris de teletreball i dels permisos retribuïts el màxim de temps possible fins que la situació estigui més controlada.\nRespecte a les sobre les mesures de prevenció i seguretat considerem que hi ha mancances i que s’haurien d’haver-hi inclòs els següents aspectes:\nProtocol d’actuació del Servei de Prevenció davant de casos confirmats o amb símptomes compatibles i el control de contactes estrets.\nCriteris per identificar clarament els serveis essencials de cada Departament, per continuar garantint una reducció de la presència en els centres al personal mínim imprescindible.\nInformació i formació específica per a una correcta col·locació, retirada i neteja dels EPI per evitar el contagi.\nProtocol d’actuació en el cas de compartir equips de treball (per exemple, teclats, ratolí, etc.) i facilitar guants o quan s’han de tocar estris o superfícies que han pogut tocar altres persones i no s’han desinfectat abans.\nCriteris de manteniment efectiu per desinfectar i ventilar correctament els espais comuns.\nGestió específica dels residus que puguin estar contaminats.\nTractament de les dades personals sensibles en cas de control de temperatura a l’entrada de centre de treball o de la realització de tests per detectar la malaltia (Test PCR) o l’existència d’immunitat (Test serològic), segons els criteris de les autoritats sanitàries.\nCanvis que suposen un impacte important en els plans i equips d’emergència, i protocols de seguretat i en cas necessari, actualitzar i modificar el pla d’emergències, i la càrrega de feina s’ha d’ajustar a la plantilla disponible.\nGestió específica de la coordinació de les activitats de les empreses als centres de treball així com de les tasques que es realitzaran per coordinar les mesures preventives.\nCreació d’un espai de Salut Laboral a ATRI que unifiqui i actualitzi la informació que hi ha al respecte així com l’evolució de les dades de baixes.\nCCOO de Catalunya recull en aquest enllaç totes les informacions ordenades sobre l’evolució del coronavirus COVID-19 respecte del món del\nDocumentació de l’Institut Català de Seguretat i Salut Laboral (ICSSL).\nRoba de protecció enfront d’agents biològics\nFiled Under: Nota Informativa, Noticies


Mor un esquiador a Port Ainé en col·lidir amb un paravent - Diari de la neu\nMor un esquiador a Port Ainé en col·lidir amb un paravent\nHa topat amb un altre esquiador i en perdre el control ha xocat contra un paravent\nPallars SobiràACN 01.03.202117.45 h\nHa topat amb un altre esquiador i en perdre el control ha xocat contra un paravent Autor/a: Diaridelaneu.cat\nMor un esquiador de 56 anys després de xocar amb un paravent de l'estació d'esquí de Port Ainé. Els serveis d'emergència han arribat al lloc en tres minuts per intentar reanimar-lo però no han pogut salvar-li la vida.\nEls fets han tingut lloc poc abans de les dotze del migdia i els serveis d'emergències hi han arribat en tres minuts i li han practicat les maniobres de recuperació. També s'ha activat l'helicòpter del SEM però no s'ha pogut fer res per salvar-li la vida. La víctima, de nacionalitat japonesa, residia al poble de Roní, al municipi de Rialp (Pallars Sobirà).


Crema fluïda acte-hidratant per a pells normals i grasses. Estimula selectivament els components d'hidratació natural de la nostra epidermis per aconseguir mantenir l'adequat equilibri d'aigua i lípids.\nPARCHES PARA OJOS HIDROGEL 3EN1\nPARCHES PARA OJOS HIDROGEL 3EN1 GOLD ILLUMINATING COMPRESS HYDROGEL


Lloguer de cotxes de gamma alta a Viernheim, Alemanya. Reservi avui! – Rentalcars.com\nAlquiler de Coches Lloguer de cotxes de gamma alta Alemanya Viernheim\nLloguer de cotxes de gamma alta a Viernheim\nOmpli el formulari per trobar els millors preus en cotxes de gamma alta a Viernheim\nRentalcars.com es el nom comercial de TravelJigsaw Societat Limitada registrada a Anglaterra i Gal•les (Numero: 05179829) a l’adreç a 100 New Bridge Street, London, EC4V 6JA. ID: C1D5F